|  |  |  |
| --- | --- | --- |
|  | *GAZDASÁGTUDOMÁNYI KAR*  *TANULMÁNYI OSZTÁLY*H-4002 Debrecen, Egyetem tér 1, Pf.: 400Tel.: 52/508-444, honlap: www.econ.unideb.hu |  |

**Pályázati felhívás**

**Nemzeti felsőoktatási ösztöndíjra a 2023/24. tanévre**

Pályázhatnak a teljes idejű (nappali) alapképzésben, mesterképzésben, illetve osztatlan képzésben részt vevő hallgatók. (Azon hallgatók, akik az alapképzést ezen tanév végén fejezik be és 2023 szeptemberében mesterképzést kezdenek, benyújthatják a pályázatot. Sikeres felvételi esetén amennyiben az ösztöndíjat elnyerik, abban a felsőoktatási intézményben kapják meg az ösztöndíjat, amelyikben a tanulmányaikat folytatják.)

A pályázatok intézményi elbírálása a Debreceni Egyetem Hallgatói Térítési és Juttatási Szabályzat 15. §-a alapján történik.

Amennyiben a hallgató hallgatói jogviszonya bármilyen okból megszűnik vagy szünetel, a nemzeti felsőoktatási ösztöndíj számára tovább nem folyósítható.

A pályázat benyújtásának feltételei:

* ***az utolsó két lezárt aktív félévben kiemelkedő tanulmányi eredmény,***
* ***az utolsó két aktív félévben legalább 55 kredit megszerzése,***
* ***szakmai területen nyújtott kimagasló munka.***

A nemzeti felsőoktatási ösztöndíj egy tanév időtartamra, **10 hónapra szól**, összege az Nftv. 114/D § (1) bekezdés c) pontja alapján **40 000 Ft havonta**.

A pályázatokat **2023. június 28-án (szerda) 12:00 óráig** kell beküldeni postai úton a Debreceni Egyetem Gazdaságtudományi Kar Tanulmányi Osztály (4002 Debrecen, Pf.:400) címére.

A borítékra kérjük ráírni: Pályázat Nemzeti felsőoktatási ösztöndíjra

A pályázatnak tartalmaznia kell:

* **Pályázati előlap**, melyen legyen feltüntetve: Pályázat Nemzeti felsőoktatási ösztöndíjra
* A pályázatot az **oktatásért felelős miniszternek** kell címezni
* **Pályázati űrlap** (kitöltve, dátumozva, aláírva), megtalálható a honlapon
* **Igazolások a szakmai tevékenységről** (pl. tudományos munka, közéleti tevékenység, stb.) *az utolsó két tanulmányi félév teljesítménye számít*
* **nyelvvizsga bizonyítvány**(ok)ról másolatok
* tanulmányi eredményről igazolás Neptunból (a Tanulmányi Osztály a vizsgaidőszak végén mindenkinek kinyomtatja, **nem kell a pályázattal beadni**),

A kari rangsort a Kari Tanács **2023. júliusi** ülésén határozza meg.

Az ösztöndíjban részesülő hallgatók névsorát **2023. szeptemberében** hozzuk nyilvánosságra.

Kérdés esetén forduljon Gergelyné Pénzes Anita kolléganőhöz (penzes.anita@econ.unideb.hu).

Debrecen, 2023. május 18.

 Dr. Fenyves Veronika

 dékán